Чачба, Шәарах

Шәарах (Сорех, Сарех) Чачба-Шервашиӡе — Аԥсны аҳратәра аҳ. Ахыҵхырҭақәа рҿы 1660-1680 шықәсазы даҳбоит.

Иполитика

Шәарах Чачба амрагыларахь аԥсуаа рҳәаақәеи анахара азыҳәан ихы иалаирхәан. Амрагылатәи аԥсуа аҳра аҳәаақәа ахынҳәара иҭахын. Ваҳушҭи Багратиони ишызгәаиҭаз Шәарахеи иашьеи Кәаԥеи Агыруа аҳра иақәланы еибашьеит, адгьыл аӡиас Егры ҟынӡа агырцәа рҟынтәи ахы ақәырҭит, Аԥсны иадҳәалеит.Вахушти Багратиони. История царства Грузинского. Stalinis saxelobis Tʻbilisis saxelmcipʻo universitetis gamomcʻemloba — 1941. Убри ашьҭахь Шәарах Гырны "мҭавар" (агыршәала - аҳ, аҭауад) иара дшакәыу ҳәа иҳәит,  Кәаԥи Шәарахеи Егры иавсны Гыртәылаахь иақәлон, атәцәеи иргон. Гырны аҳеи Имерети аҳеи Абашиӡе изжәлаз Шәарах ирра ԥырҿеит аибыслараҿы акәхап, убри азыҳәан Шәарах илымшаӡит Гырны атәыртәра. Аха Шәарах иҳәаақәа ихьчеит. Шәарах ихадара ҵыхәтәантәи азыҳәан иара иабшьа Зегнаҟ идгьыл дақәлеит, имихеит.О.Х. Бгажба, З.С. Лакоба. История Абхазии с древнейших времён до наших дней. Аҟәа — 2007. Ваҳушҭи Багратиони иашиҳәо ала Шәарах Аԥсны ахь ахынҳәыз адгьыл аҿы иара "аԥсуаа ихҵәаны иааигеит уаҟа", убри Аԥсны амрагылатәи адгьыл Гырны амԥыҵахалаҩцәа ирацәаны аамҭазы ишадҳәалаз амилаҭтәи бызшәеи ассимилиациагьы ахьыз ҳәа ҟалоит, убри азыҳәан акәхап иара убас иазгәаиҭоит ихыҵхырҭаҿы. Шәарах Нхыҵ Кавказ ианхоз ажәларқәа (Ашәуаа, Азахәцәа, Аҟарачқәа) рахьгьы анырра иман акәхап, рыцхыраара иқәларақәа рҿы ирҭон ҳәа ҟалоит.Хотко. С.Х. Карачай. Страна на вершинах Кавказа. Полиграф ЮГ. Маиҟәаԥ — 2011.

Иԥсҭазаара

Шәарах ақырҭ бызшәа ҟаҵаны иау хыҵхырҭақәа рҿы Сорех ҳәа ихьӡуп, аха уи ахьыӡ Сорех еиԥш иҟаӡым акәхап, убри азыҳәан иара ихьыӡ аԥсуахьӡы Шәарах ишакәыз рҳәоит. Шәарах иаб Гьаргь ихьӡан. Зегнаҟ Чачба иашьаԥа иакәын иара.Юрий Чиковани. Род князей Чачба-Шервашидзе

Азгәаҭақәа

Акатегориа:17-тәи ашәышықәсазы ииз
Акатегориа:17-тәи ашәышықәсазы иԥсыз
Акатегориа:Аԥсуа аҳра ахцәа
Акатегориа:Чачаа